Dorëzimi i armëve në Izrael
Ushtria izraelite po grumbullon armë nga ushtarët që kanë mbaruar shërbimin
Izraeli është në proces të mbledhjes së armëve nga ish-ushtarët dhe familjet e tyre që janë mbajtur në mënyrë të paligjshme pas përfundimit të shërbimit ushtarak. Zyrtarët thonë se fushata ka për qëllim sigurinë e civilëve dhe inkurajimin e atyre që kanë shkelur ligjin për të korrigjuar gabimin. Ushtria izraelite ka hapur rreth 100 pika grumbullimi në baza dhe stacione policore ku ish ushtarë apo familjet e tyre mund të dorëzojnë armët. Disa prej tyre kanë vlerë për në muzeume. thotë majori Sahar Ben-Yosef. Shumë ushtarë izraelitë kanë përfunduar shërbimin e tyre duke marrë relike nga ushtria. Ushtria po u kërkon tani t’i kthejnë armët, granatat dhe municionet si dhe çizmet, çantat e fjetjes dhe rrobat. Një reklamë në television promovon një fushatë një-mujore me moton për kthimin e pajisjeve ushtarake duke theksuar se nuk do të ketë ndjekje penale. Ekspertë çminimi janë vendosur në pikat e grumbullimit për të ndërhyrë në rast se ndonjë pajisje që kthehet përbën ende rrezik. Zyrtarët e ushtrisë thanë se synimi kryesor i fushatës është siguria e publikut. Mijëra izraelitë janë përgjigjur. Ushtria tha se gjatë tre javëve të fundit qytetarët kanë dorëzuar 700 mijë pjesë municionesh, 1,000 eksplozivë, 450 granada, më shumë se 200 armë zjarri dhe gati 20,000 pjesë uniformash. Fushata përfundon të premten.